open-index/open-wikipedia-markdown huggingface dataset:
โจเซฟ แพกซ์ตัน

thumb|250px|เซอร์โจเซฟ แพกซ์ตัน
**เซอร์โจเซฟ แพกซ์ตัน** (; 3 สิงหาคม พ.ศ. 2346 - 8 มิถุนายน พ.ศ. 2408) นักจัดภูมิทัศน์และสถาปนิกชาวอังกฤษ เกิดใกล้เมืองวอเบิร์น เบดฟอร์ดไชร์ สหราชอาณาจักร เป็นบุตรของชาวนา 

## ชีวิตการทำงานยุคต้น
แพกซ์ตันทำงานเป็นช่างจัดสวนอยู่กับดยุกแห่งเดวอนไชร์ที่ชิสวิกและแชตส์เวิร์ธ ที่ซึ่งแพกซ์ตันได้ทำการปรับปรุงสวนเดิมและสร้างเรือนกระจกสำหรับปลูกบัว เขาได้แสดงความสามารถด้านทักษะในงานจนได้รับเลื่อนเป็นหัวหน้าสวนที่นั่น  ในระหว่าง พ.ศ. 2386-2387 แพกซ์ตันได้ออกแบบสวนสาธารณะแห่งแรกที่เบอร์เกนเฮดใกล้ลิเวอร์พูล นับเป็นสวนสาธารณะแห่งแรกของอังกฤษและของโลกที่สร้างด้วยเงินภาษีอากร

## วังแก้วเจียรนัย
[thumb|250px|right|[วังแก้วในงานแสดงสินค้าโลกที่กรุงลอนดอน]]
**เซอร์ โจเซฟ แพกซ์ตัน**เป็นนักคิด ได้ออกแบบอาคารด้วยกระจก เหล็กหล่อและระบบหน่วยพิกัด (module) ขนาดใหญ่ที่ยาวถึง 549 เมตร ที่มีชื่อเสียงเป็นที่กล่าวขวัญถึงความล้ำยุคเป็นครั้งแรกในงานนิทรรศการโลก ที่กรุงลอนดอน เมื่อ พ.ศ. 2394 ที่รู้จักกันในชื่อ "วังแก้ว" ซึ่งต่อมาถูกรื้อไปประกอบใหม่ที่ไซเดนแฮมเมื่อ พ.ศ. 2397 และถูกไฟไหม้เสียหายเมื่อปี พ.ศ. 2479

## งานระยะหลังๆ
**เซอร์ โจเซฟ แพกซ์ตัน**มีชื่อเสียงว่า เป็นผู้มีบทบาทในด้านการออกแบบและสร้างสวนอังกฤษแบบโรแมนติก ต่อจาก ฮัมฟรีย์ เรพตัน (Humphy Repton) และคบหาสนิทสนมกับ เจ. ซี. ลูดอน (J. C. Loudon) นักเขียนเกี่ยวกับพืชพรรณและภูมิทัศน์ผู้มีชื่อเสียงในยุคนั้น แพกซ์ตันได้เป็นผู้แทนราษฎรอยู่ระยะหนึ่ง และได้ออกแบบบ้านธรรมดาในชนบทหลายหลัง แต่งานออกแบบที่โด่งดังของแพกซ์ตันได้แก่สวนสาธารณะเบอร์เกนเฮดขนาด 300 ไร่ ดังกล่าว ที่ผนวกสวนอังกฤษแบบภูมิทัศน์ชนบท ให้เข้ากับความต้องการของสังคมในสมัยนั้น ก่อนการออกแบบสวนสาธารณะเซนทรัลปาร์กที่นิวยอร์ก เฟรเดอริก ลอว์ ออล์มสเตด ชาวอเมริกัน ผู้ได้ชื่อว่าเป็นบิดาแห่งภูมิสถาปัตยกรรมสมัยใหม่ ได้มาเยี่ยมและชื่นชมสวนแห่งนี้ และได้นำไปเขียนบทความเรียกร้องให้นครนิวยอร์กสร้างสวนสาธารณะสมัยใหม่เมื่อกลับสหรัฐฯ 

**เซอร์โจเซฟ แพกซ์ตัน**ได้ออกแบบสวนอีกหลายแห่ง ได้แก่ สวนสาธารณะ "ปรินซ์" ที่ลิเวอร์พูล (พ.ศ. 2385) "เคลวินโกรพ" ในควีนส์ ปาร์ก ที่กลาสโกว์ (พ.ศ. 2395) และ "แบกซ์เตอร์ปาร์ก" ที่ดันดี (พ.ศ. 2406) นอกจากนี้ แพกซ์ตันยังเป็นที่ปรึกษาในการซ่อมสร้างเซนต์เจมส์ปาร์ก และไฮด์ปาร์กในกรุงลอนดอน และได้มีโอกาสร่วมออกแบบเมืองอีเดนซอร์ซึ่งเป็นเมืองใหม่ยุคแรกๆ ของอังกฤษ

แพกซ์ตันเกษียณจากแชทสเวิร์ทเมื่อท่านดยุกถึงแก่อสัญกรรมเมื่อ พ.ศ. 2401 แต่ก็ยังทำงานต่อไปอีกหลายงาน และใช้ชีวิตอยู่กับซาห์ราที่คฤหาสก์แชทส์เวิร์ท แพกซ์ตันถึงแก่กรรมเมื่อ พ.ศ. 2408 รวมอายุได้ 64 ปี

## อ้างอิง

* 
* Cooper, B., (1983) *Transformation of a Valley: The Derbyshire Derwent* Heinemann, republished 1991 Cromford: Scarthin Books

## แหล่งข้อมูลอื่น
* โจเซฟ แพกซ์ตัน งานเกี่ยวกับกล้วยไม้ของแพกซ์ตัน
* บุคคลในประวัติศาสตร์ โดย BBC
* สมาคมโจเซฟ แพกซ์ตัน 
* โจเซฟ แพกซ์ตัน - ชีวประวัติจากหนังสือแนะนำภูมิสถาปัตยกรรมและสวน 
* งานยุคต้นของโจเซฟ แพกซ์ตัน
* Eddie Richardson's page  เกี่ยวกับเซอร์โจเซฟ แพกซ์ตัน  - รวมภาพถ่ายและผังเครือญาติ

หมวดหมู่:ภูมิสถาปนิก
หมวดหมู่:สถาปนิกชาวอังกฤษ
หมวดหมู่:บุคคลจากเทศมณฑลเบดฟอร์ดเชอร์
หมวดหมู่:เซอร์
อัตราส่วนทุนหมุนเวียนเร็ว

**อัตราส่วนทุนหมุนเวียนเร็ว** (Quick ratio หรือ Acid test) คือ อัตราส่วนที่ปรับปรุงมาจากอัตราส่วนทุนหมุนเวียน ซึ่งในการคำนวณจะไม่นำสินค้าคงเหลือมาคิดรวมกับสินทรัพย์หมุนเวียนอื่น ๆ เช่น เงินสด ลูกหนี้การค้า และ สินทรัพย์ในความต้องการของตลาด เนื่องจากสินค้าคงเหลือสามารถแปลงเป็นเงินสดได้ช้ากว่า และอาจมีมูลค่าต่ำกว่ามูลค่าทางบัญชี ทำให้อัตราส่วนทุนหมุนเวียนเร็วบอกถึงสภาพคล่องของกิจการได้ดีกว่าอัตราส่วนทุนหมุนเวียน
## สูตรการคำนวณ
 *อัตราส่วนทุนหมุนเวียนเร็ว = (สินทรัพย์หมุนเวียน - สินค้าคงเหลือ - ค่าใช้จ่ายจ่ายล่วงหน้า - สินทรัพย์หมุนเวียนอื่นๆที่เปลี่ยนเป็นเงินสดได้ช้า) / หนี้สินหมุนเวียน*

## ดูเพิ่ม
* อัตราส่วนทางการเงิน

หมวดหมู่:การเงิน
หมวดหมู่:อัตราส่วนทางการเงิน
มัวริส วิลค์ส

thumb|136px|Maurice V. Wilkes
**เซอร์ มัวริส วิลค์ส** (Sir Maurice Wilkes) เป็นนักวิทยาศาสตร์คอมพิวเตอร์ชาวอังกฤษ เกิดวันที่ 26 มิถุนายน พ.ศ. 2456 - 29 พฤศจิกายน พ.ศ. 2553) สำเร็จการศึกษาระดับปริญญาตรี-เอก ด้านฟิสิกส์ จากมหาวิทยาลัยเคมบริดจ์ ทำงานในมหาวิทยาลัยในสถาบันวิจัยทางด้านการคำนวณ ต่อมาถูกเรียกตัวเข้าร่วมสงครามโลกครั้งที่หนึ่งและสองในงานเกี่ยวกับเรดาร์ พอสงครามสงบก็กลับมาทำงานในมหาวิทยาลัยเคมบริดจ์ดังเดิม

พ.ศ. 2488 มัวริสได้รับการแต่งตั้งให้เป็นผู้อำนวยการสถาบันวิจัยทางด้านคำนวณ (Mathemetical Laboratory) ซึ่งต่อมาภายหลังสถาบันนี้ได้เปลี่ยนมาเป็น คณะคอมพิวเตอร์ (Computer Laboratory) ของมหาวิทยาลัยเคมบริดจ์ ซึ่งเป็นที่แรกในโลกที่เริ่มทำการเรียนการสอนด้านคอมพิวเตอร์ สาเหตุที่คณะคอมพิวเตอร์เป็นอิสระออกมาได้ เพราะสมัยที่เป็นสถาบันวิจัยทางด้านการคำนวณนั้น เป็นแหล่งกำเนิดพื้นฐานของคอมพิวเตอร์พอสมควร (เช่น ทฤษฎีทัวริ่ง, เครื่อง Differential Analyser ของแบบเบจ หรือ ภาษาเครื่องของเอดา) อีกทั้งในยุคของมัวริส สามารถนำทฤษฎีเหล่านี้มาประยุกต์สร้างเครื่องคอมพิวเตอร์แบบเก็บโปรแกรมได้ (stored program computer) คือมีหน่วยความจำ (memory) สำเร็จเป็นเครื่องแรกของโลกชื่อ EDSAC ในปี พ.ศ. 2492

พ.ศ. 2494 มัวริสนำเสนอชุดข้อมูลขนาดเล็ก (microprogram) ให้หน่วยประมวลผลกลาง สามารถนำชุดข้อมูลในหน่วยความจำแบบรอมออกมาให้เรียกใช้ทำงานได้รวดเร็วขึ้นใน EDSAC II และถัดมาก็นำเสนอเครื่อง Titan ซึ่งมีระบบปฏิบัติการแบบแบ่งเวลา (time-sharing) ซึ่งสามารถจำรหัสของผู้ใช้แต่ละคนได้ซึ่งกลายมาเป็นพื้นฐานของการเข้ารหัสในระบบ UNIX (Multi-users Operating System) นอกจากนี้ มัวริสยังมีส่วนในโครงสร้างพื้นฐานของภาษาโปรแกรมระดับสูง เช่นนำเสนอหลักการใช้สัญลักษณ์, Macro, Subroutines และ Libraries ในหนังสือ "Preparation of Programs for Electronic Digital Computers"

พ.ศ. 2499 ได้รับการแต่งตั้งให้เป็น Fellow ของราชบัณฑิตยสถาน (Royal Society)

พ.ศ. 2510 ได้รับรางวัลทัวริ่ง (Turing Award)

พ.ศ. 2522 นำเสนอ *A Swiss data network* ซึ่งเป็นการวางระบบเครือข่ายแบบวงแหวน (ring topology network) เพื่อการแชร์อุปกรณ์คอมพิวเตอร์ในเครือข่าย และเริ่มนำออกเผยแพร่ทั่วประเทศอังกฤษ

พ.ศ. 2523 เกษียณอายุการทำงานในขณะที่ดำรงตำแหน่งเป็น อธิการบดีคณะคอมพิวเตอร์ มหาวิทยาลัยเคมบริดจ์

พ.ศ. 2543 ได้รับการแต่งตั้งเป็นอัศวิน (Knight)

พ.ศ. 2545 ได้รับเชิญให้กลับมาเป็นศาสตราจารย์พิเศษ (Emeritus Professor) ให้คณะคอมพิวเตอร์ มหาวิทยาลัยเคมบริดจ์

หมวดหมู่:นักฟิสิกส์ชาวอังกฤษ
หมวดหมู่:นักวิทยาการคอมพิวเตอร์
หมวดหมู่:บุคคลจากดัดลีย์
หมวดหมู่:เซอร์
หมวดหมู่:บุคคลจากสเตาร์บริดจ์
ทะเลแคสเปียน

**ทะเลแคสเปียน** () เป็นทะเลปิดที่อยู่ระหว่างทวีปเอเชียกับทวีปยุโรปเนื้อที่ผิวน้ำประมาณ 371,000 ตร.กม. และจุดลึกที่สุดลึกประมาณ 980 เมตร

ทะเลแคสเปียนมีลักษณะร่วมของทั้งทะเลและทะเลสาบ บางครั้งจึงได้ชื่อว่าเป็นทะเลสาบที่ใหญ่ที่สุดในโลก อย่างไรก็ตามน้ำในทะเลแคสเปียนกลับไม่ได้เป็นน้ำจืด มีปริมาณเกลือประมาณ 1.2% ซึ่งคิดเป็น 1 ใน 3 ของปริมาณเกลือในน้ำทะเลทั่วไป

## ภูมิศาสตร์
ทะเลแคสเปียนเป็นพรมแดนของประเทศรัสเซีย ประเทศอาเซอร์ไบจาน ประเทศอิหร่าน ประเทศเติร์กเมนิสถาน และประเทศคาซัคสถาน

## ประวัติศาสตร์
[thumb|300px|left|[คอสแซค ทะเลแคสเปียน (Vasily Surikov)]]
ทะเลแคสเปียนกำเนิดเมื่อประมาณ 30 ล้านปีมาแล้ว และได้กลายเป็นทะเลปิดในภายหลัง (ประมาณ 5.5 ล้านปี) จากหลักฐานที่พบ คาดว่ามนุษย์เริ่มเข้ามาตั้งถิ่นฐานในบริเวณนี้เมื่อ 75,000 ปีก่อน

## อ้างอิง

* Gurbanov, Turab. *Le pétrole de la Caspienne et la politique extérieure de l'Azerbaïdjan: tome 1- Questions économiques et juridiques*, l’Harmattan, 2007, 304 pages.
* Gurbanov, Turab. *Le pétrole de la Caspienne et la politique extérieure de l'Azerbaïdjan: tome 2- Questions géopolitiques*, l’Harmattan, 2007, 297 pages.
* Author=Shiryayev, Boris|Title=Großmaechte auf dem Weg zur neuen Konfrontation?. Das „Great Game“ am Kaspischen Meer: eine Untersuchung der neuen Konfliktlage am Beispiel Kasachstan|Publisher=Verlag Dr. Kovac|Place=Hamburg|Year=2008

## แหล่งข้อมูลอื่น
* Crude Accountability
* Caspian Sea Region
* Caspian Environment Programme
** Framework Convention for the Protection of the Marine Environment of the Caspian Sea (2003)
* Target: Caspian Sea Oil John Robb, 2004
* Dating Caspian sea level changes 


หมวดหมู่:ทะเลสาบปิด
หมวดหมู่:ทะเลสาบน้ำเค็ม
แคสเปียน
แคสเปียน
หมวดหมู่:กรณีพิพาทระหว่างประเทศ
หมวดหมู่:เขตแดนอิหร่าน–สหภาพโซเวียต
หมวดหมู่:เขตแดนอิหร่าน–เติร์กเมนิสถาน
หมวดหมู่:เขตแดนคาซัคสถาน–รัสเซีย
หมวดหมู่:เขตแดนคาซัคสถาน–เติร์กเมนิสถาน
หมวดหมู่:จุดบรรจบสามเขตแดน
แชโดว์ออฟเดอะโคลอสซัส

**แชโดว์ออฟเดอะโคลอสซัส** (; ; , Wangda yu Juxiang; ซึ่งแปลได้ว่า *แวนเดอร์กับมหายักษา*) เป็นวิดีโอเกมจากประเทศญี่ปุ่นสำหรับเครื่อง เพลย์สเตชัน 2 ผลิตโดยบริษัท โซนี่ คอมพิวเตอร์ เอนเตอร์เทนเมนต์ อินเตอร์เนชั่นนัล โปรดัคชั่น สตูดิโอ 1 หรือที่รู้จักกันในชื่อที่ว่า **ทีม ไอโค** ออกขายที่สหรัฐอเมริกา และญี่ปุ่นเมื่อเดือนตุลาคม พ.ศ. 2548 ที่ยุโรปเมื่อ กุมภาพันธ์ พ.ศ. 2549 และสำหรับประเทศไทยเริ่มออกขายตั้งแต่ช่วงปลาย พ.ศ. 2548 เช่นเดียวกับทางสหรัฐอเมริกาและญี่ปุ่น

## ลักษณะของเกม
แชโดว ออฟ เดอะ โคลอสซัส  เป็นเกมผจญภัยที่มีลักษณะพิเศษ คือจะไม่มีการติดต่อสื่อสารกับตัวละครอื่นใด ไม่มีศัตรูให้ต่อสู้ระหว่างทางนอกจากเหล่ามหายักษ์ทั้ง 16 ตนตามเนื้อเรื่อง อาณาเขตของดินแดนมีความกว้างขวางและเกือบจะเรียกได้ว่าเป็นดินแดนไร้ชีวิตก็ว่าได้ ซึ่งส่วนใหญ่การเดินทางข้ามไปที่ต่างๆ เพื่อตามหาและสังหารยักษ์ต้องอาศัยม้าเท่านั้น ซึ่งจุดประสงค์ในการสังหารเหล่ายักษ์ก็เพียงเพื่อที่ช่วยเหลือหญิงคนรักที่ไร้ลมหายใจเท่านั้น เนื้อเรื่องของเกมถูกกล่าวถึงตั้งแต่ตอนต้นและปรากฏอีกครั้งเมื่อถึงตอนจบ เรื่องราวปูมหลังของตัวละครกลับไม่ถูกเปิดเผยออกมา รวมถึงคำสาปที่ใช้กับหญิงผู้นั้นก็ไม่มีการกล่าวถึงตามเนื้อเรื่อง แนวเกมของ แชโดว์ออฟเดอะโคลอสซัส ถูกผลิตขึ้นมาในแนว แอคชั่น-ผจญภัย แก้ปริศนา

## ตัวละคร
* **แวนเดอร์** (*Wander* ) ชายหนุ่มผู้เด็ดเดี่ยวกล้าหาญ ออกตามหาและสังหารยักษ์ตามคำสั่งของ *ดอร์มิน* เพื่อช่วยเหลือ *โมโน* หญิงผู้เป็นที่รักให้ฟื้นกลับมาอีกครั้ง เขามีเพียงดาบกายสิทธิ์และธนูเป็นอาวุธติดตัวเท่านั้น รวมถึง*อาโกร*ม้าคู่ใจที่ร่วมเคียงข้างต่อสู้ในการผจญภัยไปพร้อมกับเขา เขาจะถูกส่งกลับมาที่แท่นสักการบูชาทุกครั้งที่ภารกิจนั้นเสร็จสิ้น
* **โมโน** (*Mono* )หญิงสาวที่ยอมสละชีวิตในพิธีบูชายัญเนื่องด้วยชะตากรรมของเธอต้องคำสาป ร่างของเธอถูกวางไว้ที่แท่นสักการบูชา เสียงแหบแห้งของเธอจะกลับกลายเป็นเสียงที่ได้ยินชัดเจนขึ้นเรื่อย เมื่อแวนเดอร์ปราบยักษ์เพิ่มได้ทีละตน
* **อาโกร** (*Agro* ) ม้าผู้สื่อสัตย์ต่อแวนเดอร์ คอยช่วยเหลือในการเดินทางของเขา รวมทั้งยังเป็นกุญแจสำคัญในการปราบยักษ์บางตนอีกด้วย
* **ดอร์มิน** (*Dormin* ) เสียงปริศนาที่ปรากฏขึ้นที่แท่นสักการบูชา เสียงมีความคลุมเครือมีเสียงชายและหญิงปนกัน แทนตัวเองว่า "พวกเรา" ดอร์มินทำข้อตกลงกับแวนเดอร์ว่าจะช่วยโมโนถ้าหากเขาทำตามภารกิจที่ พวกเขาสั่ง เนื่องจากในยักษ์แต่ละตนมีเศษเสี้ยวของดอร์มินอยู่ และ*ลอร์ด เอมอน*ก็อยากที่จะขัดขวางภารกิจนี้ การสังหารยักษ์ 1 ตนเป็นการปลดปล่อยชิ้นส่วน 1 ให้กลับมารวมที่ดอร์มินกันอีกครั้ง ดอร์มินเป็นตัวแทนแห่งความสมดุล พวกเขาแสดงถึง ความดี-ความชั่ว แสง-ความมืด หญิง-ชาย ในเวลาเดียวกัน ซึ่งถ้าแวนเดอร์ทำภารกิจทั้ง 16 สำเร็จ ดอร์มินสัญญาว่าจะชุบชีวิตโมโนให้กลับมาอีกครั้ง
* **เอมอน** (*Emon* ) หรือ ลอร์ด เอมอน ชายผู้ใส่หน้ากากพร้อมกองทัพ ต้องการที่จะไล่ล่าแวนเดอร์เนื่องจากเขาใช้คาถาต้องห้าม ซึ่งใช้ในการปลุกโมโน และช่วยให้ดอร์มินกลับมารวมตัวกันอีกครั้งถึงแม้เขาจะเป็นผู้ที่สั่งให้เหล่าทหารฆ่าแวนเดอร์และร่ายคาถากักกันเขาและดอร์มิน แต่ท้ายที่สุดลอร์ด เอมอนเองก็หวังว่า แวนเดอร์จะสามารไถ่โทษกับการกระทำของตนเองได้ในที่สุด
* สรุปคือดอร์มินหลอกใช้แวนให้ฆ่ายักษ์16ตนเพื่อให้พลังและส่วนต่างๆของร่างกายรวมตัวอีกครั้งแต่โมโนก็ฟื้นคืนชีพ 

## เหล่ายักษ์

## แหล่งข้อมูลอื่น
* เว็บไซต์อย่างเป็นทางการ  
* เว็บไซต์อย่างเป็นทางการ - อเมริกาเหนือ 
* เว็บไซต์อย่างเป็นทางการ - ยุโรป  
* วิกิอุเอดะ 

หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมไคจู
หมวดหมู่:บันเทิงคดีเกี่ยวกับสัตว์ประหลาด
ประชาธิปไตยแบบมีส่วนร่วม

**ประชาธิปไตยแบบมีส่วนร่วม** () คือ กระบวนการที่เน้นการมีส่วนร่วมอย่างกว้างขวางของพลเมืองในเขตเลือกตั้ง (constituent) ในทิศทางและปฏิบัติการของระบบการเมือง รากศัพท์ ประชาธิปไตย สื่อความว่า ประชาชนเป็นเจ้าของอำนาจ ฉะนั้นประชาธิปไตยทุกชนิดจึงเป็นแบบมีส่วนร่วม ทว่า ประชาธิปไตยแบบมีส่วนร่วมมีแนวโน้มส่งเสริมรูปแบบการมีส่วนร่วมของพลเมืองที่เกี่ยวข้องมากกว่าและการเป็นผู้แทนทางการเมืองมากกว่าประชาธิปไตยแบบมีผู้แทนเดิม

ประชาธิปไตยแบบมีส่วนร่วมพยายามสร้างโอกาสให้สมาชิกทั้งหมดของประชากรเข้ามีส่วนร่วมอย่างมีความหมายกับการวินิจฉัยสั่งการ และมุ่งขยายวิสัยของประชาชนที่เข้าถึงโอกาสดังกล่าว เนื่องจากต้องรวบรวมสารสนเทศสำหรับกระบวนการวินิจฉัยสั่งการโดยรวมเพื่อให้สัมฤทธิ์ผล เทคโนโลยีอาจให้แรงสำคัญนำสู่ประเภทการมอบอำนาจ (empowerment) ที่แบบจำลองการมีส่วนร่วมต้องการ โดยเฉพาะอย่างยิ่งเครื่องมือเทคโนโลยีที่ทำให้ชุมชนบรรยายและเข้ากันได้กับการสะสมความรู้ ปัจจุบันกำลังมีการศึกษาการเพิ่มส่วนการมีส่วนร่วมอย่างมีประสิทธิภาพ และการแปลกลุ่มมีส่วนร่วมขนาดเล็กแต่มีประสิทธิภาพเข้าเครือข่ายโลกเล็ก (small-world network) ผู้กล่าวสนับสนุนอื่นเน้นความสำคัญของการประชุมต่อหน้า โดยเตือนว่าการพึ่งพาเทคโนโลยีมากเกินไปเป็นผลเสียได้

## อ้างอิง

หมวดหมู่:ประชาธิปไตย
15

**15** (**สิบห้า**) เป็นจำนวนธรรมชาติที่อยู่ถัดจาก 14 (สิบสี่) และอยู่ก่อนหน้า 16 (สิบหก)

## คำเติมนำหน้า
* ภาษากรีก 
* ภาษาละติน 

## ความหมาย
* พ.ศ. 15 และ ค.ศ. 15
* 15 เป็นเลขอะตอมของฟอสฟอรัส
* เมื่ออายุครบ 15 ปีบริบูรณ์ ประชาชนทุกคนที่มีสัญชาติไทย ต้องทำบัตรประจำตัวประชาชน เด็กชายเริ่มเปลี่ยนไปใช้คำนำหน้าชื่อว่า "นาย" และเด็กหญิงเริ่มเปลี่ยนไปใช้คำนำหน้าชื่อว่า "นางสาว"
* ขึ้น 15 ค่ำ ตามปฏิทินจันทรคติไทย เป็นวันที่ดวงจันทร์เพ็ญเต็มดวง
* แรม 15 ค่ำ ในเดือนคู่ของปฏิทินจันทรคติไทย เป็นวันที่ดวงจันทร์อยู่ระหว่างโลกกับดวงอาทิตย์ เรียกว่าวันเดือนดับ
* กีฬารักบี้ มีผู้เล่นสองฝ่าย ๆ ละ 15 คน
* หมู่ 15 เป็นหมู่ในตารางธาตุที่มีนิคโตเจน

## ในทางคณิตศาสตร์

## อ้างอิง

หมวดหมู่:จำนวนเต็ม
พระราชวังหลวงโตเกียว

**พระราชวังหลวง** () เป็นที่ประทับหลักของจักรพรรดิญี่ปุ่น เป็นพื้นที่คล้ายสวนขนาดใหญ่อยู่ในเขตชิโยดะ โตเกียว ใกล้กับสถานีรถไฟโตเกียว ประกอบด้วยพระราชมนเทียร พระตำหนักของพระราชวงศ์ พิพิธภัณฑ์ของสะสมในพระองค์ สำนักพระราชวังหลวง และอุทยานต่าง ๆ

พระราชวังนี้สร้างขึ้นบนพื้นที่เดิมของปราสาทเอโดะซึ่งเป็นที่อยู่ของโชกุนจากตระกูลโทกูงาวะ พระราชวังเดิมถูกระเบิดทำลายลงไปมากในช่วงสงครามโลกครั้งที่สอง และได้รับการบูรณะใน  ค.ศ. 1964 พื้นที่โดยรวมมีขนาด 1.15 ตารางกิโลเมตร ในช่วงสูงสุดของภาวะเศรษฐกิจฟองสบู่เมื่อคริสต์ทศวรรษ 1980 มีผู้ประเมินราคาพื้นที่พระราชวังไว้ว่า สูงยิ่งกว่าราคาอสังหาริมทรัพย์ทั้งหมดในแคลิฟอร์เนีย

## ประวัติ
280px|thumb|ภาพถ่ายทางอากาศ ในปี ค.ศ. 2019
### ปราสาทเอโดะ
ภายหลังการล่มสลายรัฐบาลเอโดะจากการปฏิรูปเมจิ ส่งผลให้อดีตโชกุนโทกูงาวะ โยชิโนบุ ต้องย้ายออกจากปราสาทเอโดะ เพื่อเปิดทางให้จักรพรรดิเมจิและราชสำนัก ย้ายจากพระราชวังหลวงเกียวโตมายังปราสาทเอโดะ ในวันที่ 26 พฤศจิกายน ค.ศ. 1868 จักรพรรดิเมจิมีพระบัญชาเปลี่ยนนามปราสาทเป็น "ปราสาทโทเก" (東京城 *Tōkei-jō*) ตอนนั้น กรุงโตเกียวก็เรียกว่าโทเกด้วยเช่นกัน และในวันที่ 9 พฤษภาคม ค.ศ. 1869 ปราสาทก็เปลี่ยนชื่อเป็น "ปราสาทโค" (皇城 *Kōjō*)

### พระราชวังเดิม
ในยุคเมจิ โครงสร้างแบบแปลนส่วนใหญ่ของปราสาทเอโดะนั้นหายไป ซึ่งบางอาคารก็ถูกรื้อถอนเพื่อเปิดทางให้สามารถก่อสร้างตำหนักหรือราชมนเทียรอื่น ๆ ในขณะที่บางตำหนักก็เสียหายจากแผ่นดินไหวและไฟไหม้ ซึ่งเหล่าพระราชมนเทียรที่สร้างขึ้นในสมัยเมจินั้น แทบจะทั้งหมดถูกสร้างขึ้นมาจากไม้ ซึ่งภายนอกเป็นสถาปัตยกรรมญี่ปุ่นแบบดั้งเดิม ในขณะที่ภายในมีการประยุกต์สถาปัตยกรรมญี่ปุ่นเข้ากับยุโรป ซึ่งเป็นที่นิยมในศตวรรษที่ 19
 
ในปลายรัชสมัยจักรพรรดิไทโชช่วงต้นรัชสมัยจักรพรรดิโชวะ เริ่มมีอาคารบางส่วนที่สร้างด้วยคอนกรีต เช่น สำนักงานของกระทรวงพระราชวังและคณะองคมนตรี ซึ่งโครงสร้างประกอบกับองค์ประกอบแบบญี่ปุ่นเหล่านี้ช่วยให้พระราชวังดูทันสมัยมากขึ้น โดยที่ยังสามารถรักษาให้ทุกส่วนของพระราชวังสื่อถึงความเป็นญี่ปุ่นได้

## ระเบียงภาพ
### วังเดิม

ไฟล์:Higashidamari-no-Ma of Meiji Palace.JPG|ท้องพระโรงฮิงาชิดามาริ
ไฟล์:Chigusa-no-Ma of Meiji Palace.JPG|ท้องพระโรงชิซูงะ
ไฟล์:Houmei-Den of Meiji Palace.JPG|พระที่นั่งโฮเม
ไฟล์:Kiri-no-Ma of Meiji Palace.JPG|ท้องพระโรงเบญจมาศ (ท้องพระโรงคิริ)
ไฟล์:Nishidamari-no-Ma of Meiji Palace.JPG|ท้องพระโรงนิชิดามาริ


### วังปัจจุบัน

ไฟล์:EdoCastleMoatWallBuilding.jpg|หน้าพระราชวัง
ไฟล์:Tokyo Edo Castle base.jpg|ฐานปราสาทเอโดะที่หลงเหลืออยู่
ไฟล์:Imperial Palace Tokyo Map.png|แผนผังพระราชวังและบริเวณโดยรอบ
ไฟล์:Imperial Palace Tokyo Kyuden 2 by D Ramey Logan.jpg|พระที่นั่งโชวะ ใช้ในการเสด็จฯรับแขก
ไฟล์:Emperor Naruhito 20190504b.jpg|จักรพรรดิและพระบรมวงศ์เสด็จออก ณ มุขเด็จ พระที่นั่งโชวะ
ไฟล์:President Trump and First Lady Melania Trump Attend a State Banquet at the Imperial Palace (47958911508).jpg|งานเลี้ยงอาหารค่ำ
ไฟล์:Imperial Palace Tokyo Ambassador on Kyuden Totei Plaza.JPG|ยินดีต้อนรับ
ไฟล์:ポール・マデン信任状棒呈式20170118.ogv


## อ้างอิง

## แหล่งข้อมูลอื่น

* สำนักพระราชวังหลวง | พระราชวังหลวงในโตเกียว 
*   ภาพถ่ายของพระราชวังโตเกียว 
* แผนที่ของพระราชวัง  
* ข้อมูลเกี่ยวกับการเยี่ยมชมพระราชวังหลวงในวันคล้ายวันพระราชสมภพของสมเด็จพระจักรพรรดิ 


หมวดหมู่:ที่ประทับของจักรพรรดิในประเทศญี่ปุ่น
หมวดหมู่:พระราชวัง
โตเกียว
หมวดหมู่:ราชวงศ์ญี่ปุ่น
หมวดหมู่:สนามกีฬาในโอลิมปิกฤดูร้อน 2020
หมวดหมู่:สิ่งก่อสร้างในเขตชิโยดะ
รหัสไปรษณีย์

**รหัสไปรษณีย์** เป็นชุดตัวอักษรหรือตัวเลขหรือทั้งสองอย่าง (บางครั้งรวมช่องว่างหรือเครื่องหมายวรรคตอน) ที่ระบุไว้ในที่อยู่ไปรษณีย์สำหรับการคัดแยกจดหมาย

 สหภาพไปรษณีย์สากลระบุประเทศที่ต้องใช้รหัสไปรษณีย์ถึง 160 ประเทศ

แม้ว่ารหัสไปรษณีย์มักจะกำหนดให้กับพื้นที่ทางภูมิศาสตร์ แต่บางครั้งรหัสพิเศษก็ได้รับการกำหนดให้กับที่อยู่แต่ละแห่งหรือให้กับสถาบันที่รับจดหมายจำนวนมาก เช่น หน่วยงานราชการและบริษัทพาณิชย์ขนาดใหญ่ ตัวอย่างหนึ่งคือระบบ CEDEX ของฝรั่งเศส

รหัสที่ใช้จะแตกต่างกันไปในแต่ละประเทศ สหรัฐอเมริกาจะใช้ตัวอักษรย่อของรัฐสองตัวตามด้วยตัวเลขห้าหลัก เช่น CA 90210 ที่เรียกว่า ZIP code ส่วนประเทศไทยใช้ตัวเลข 5 หลัก ชาติแรกที่ใช้รหัสไปรษณีย์คือประเทศเยอรมนี เมื่อคริสต์ทศวรรษ 1960

## รหัสไปรษณีย์ของประเทศไทย
รหัสไปรษณีย์ของไทย เริ่มใช้งานในวันที่ 25 กุมภาพันธ์ พ.ศ. 2525 ประกอบไปด้วยตัวเลขห้าหลัก โดย
* หลักแรกแทนภูมิภาค เช่น 1 แทนภาคกลางตอนล่าง 2 แทนภาคตะวันออก เป็นต้น
* เลขหลักที่สองแทนจังหวัดในภูมิภาคนั้น จะมียกเว้นก็กรุงเทพมหานครและสมุทรปราการที่ใช้เลข 0 เหมือนกัน
* หลักที่สามและสี่แทนท้องที่ (ซึ่งมักเป็นอำเภอ) ที่มีไปรษณีย์รับผิดชอบในการนำจดหมายไปส่งยังบ้าน
* หลักสุดท้ายคือรหัสของที่ทำการไปรษณีย์ในท้องที่นั้น ๆ
ตัวอย่างเช่น 10100 รหัสไปรษณีย์ของเขตป้อมปราบศัตรูพ่ายและสัมพันธวงศ์ ตัวแรกเป็น 1 หมายถึงภาคกลางตอนล่าง ถัดมา 0 คือกรุงเทพมหานครและสมุทรปราการ ถัดมา 10 แทนเขตป้อมปราบศัตรูพ่ายและสัมพันธวงศ์ ส่วน 0 ตัวสุดท้ายแทนที่ทำการไปรษณีย์พลับพลาไชย ซึ่งมีบุรุษไปรษณีย์นำจดหมายไปส่งถึงบ้านในเขตป้อมปราบศัตรูพ่ายและสัมพันธวงศ์ เรียกไปรษณีย์ดังกล่าวว่าที่ทำการไปรษณีย์รับจ่าย ส่วน 10101 เป็นรหัสไปรษณีย์ของที่ทำการไปรษณีย์ป้อมปราบ ซึ่งอยู่ในท้องที่เดียวกัน ไปรษณีย์ป้อมปราบเป็นที่ทำการไปรษณีย์รับฝาก กล่าวคือเปิดให้บริการรับจดหมายอย่างเดียว ไม่มีการนำจดหมายไปส่งตามบ้าน ดังนั้นในการจ่าหน้าจดหมายถึงผู้รับในเขตทั้งสองตามปกติจะใช้รหัส 10100 แต่จะใช้รหัส 10101 แทนก็ต่อเมื่อต้องการส่งไปยังตู้ไปรษณีย์ หรือเจ้าหน้าที่ที่ทำงานอยู่ที่ที่ทำการไปรษณีย์ป้อมปราบ 

รหัสไปรษณีย์ไทย ซึ่งครอบคลุมทั่วประเทศ ใช้แทนระบบ **แขวงไปรษณีย์** ซึ่งริเริ่มในช่วง พ.ศ. 2499-2509 ซึ่งใช้เฉพาะภายในกรุงเทพโดยแบ่งพื้นที่ออกเป็น 29 แขวงไปรษณีย์ ได้แก่ แขวงไปรษณีย์กรุงเทพ 1 ไปจนถึง กรุงเทพ 29 ซึ่งสามารถย่นระยะเวลาในการส่งจดหมายภายในกรุงเทพ จาก 3-4 วันเหลือเพียง 1-2 วัน

## ดูเพิ่ม
* รหัสไปรษณีย์ทั่วประเทศไทยเรียงตามจังหวัด

## อ้างอิง

* *ปัญหาแสตมป์ ตอน จดหมายจะถึงไว ถ้าใส่รหัสไปรษณีย์*, วารสารตราไปรษณียากร, เมษายน พ.ศ. 2550

## แหล่งข้อมูลอื่น

* Universal Postal Union
** Addressing 
** Postcodes 

หมวดหมู่:ไปรษณีย์
บอร์นเชลล์

**บอร์นเชลล์** (; อักษรย่อ: sh) เป็นโปรแกรมเชลล์มาตรฐานการในการติดต่อกับผู้ใช้ผ่านทางบรรทัดคำสั่ง บนยูนิกซ์ เวอร์ชัน 7 โปรแกรมนี้แทนที่ Thomson shell ในยูนิกซ์รุ่นก่อนหน้านั้นซึ่งใช้ชื่อโปรแกรม sh เหมือนกัน ผู้ที่พัฒนาคือ สตีเฟน บอร์น (Stephen Bourne) ที่ AT&T Bell Laboratories และออกเผยแพร่เมื่อ ค.ศ. 1977 ในยูนิกซ์เวอร์ชัน 7 ซึ่งส่งให้มหาวิทยาลัยต่าง ๆ ปัจจุบันยังนิยมกำหนดให้บอร์นเชลล์เป็นเชลล์ของบัญชีผู้ใช้ยูนิกซ์ตอนสร้าง ตัวโปรแกรมมักติดตั้งอยู่ที่ /bin/sh ในระบบยูนิกซ์ส่วนใหญ่ และยังมักเป็นเชลล์มาตรฐานสำหรับผู้ใช้ root

นอกจากนี้ ภาษาสคริปต์สำหรับบอร์นเชลล์ เป็นภาษาโปรแกรมที่นิยมใช้มากภาษาหนึ่ง ในโครงการกนูมีการพัฒนาเชลล์ขึ้นซึ่งรวมเอาความสามารถของบอร์นเชลล์, คอร์นเชลล์ และบางส่วนของ C เชลล์ เรียกว่า **Bourne Again shell** หรือ **[[bash]]** ซึ่งเป็นเชลล์มาตรฐานบนระบบปฏิบัติการลินุกซ์

หมวดหมู่:ภาษาโปรแกรมเฉพาะงาน
หมวดหมู่:ภาษาโปรแกรมเชิงข้อความ
หมวดหมู่:ภาษาสคริปต์
หมวดหมู่:เชลล์ยูนิกซ์
หมวดหมู่:ซอฟต์แวร์บนยูนิกซ์

หมวดหมู่:พอซิกส์
วงดุริยางค์ซิมโฟนีกรุงเทพ

**วงดุริยางค์ซิมโฟนีกรุงเทพ** หรือ **Bangkok Symphony Orchestra** (ชื่อย่อ **BSO**) เป็นวงซิมโฟนี ออร์เคสตรา  ก่อตั้งเมื่อวันที่ 8 พฤศจิกายน พ.ศ. 2525 โดยวิทยา ตุมรสุนทร ประกอบด้วยนักดนตรีอาชีพ 60 คน มีฐานะเป็นชมรมในชื่อว่า "ชมรมวงดุริยางค์ซิมโฟนีกรุงเทพ" และได้รับพระกรุณาให้อยู่ในพระราชูปถัมภ์ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (ต่อมาได้เสด็จขึ้นครองราชย์เป็นพระบาทสมเด็จพระวชิรเกล้าเจ้าอยู่หัว) โดยมีอุเทน เตชะไพบูลย์ เป็นประธานชมรม อัจฉรา เตชะไพบูลย์ เป็นกรรมการ และเลขานุการ
       
เมื่อวันที่ 2 พฤศจิกายน พ.ศ. 2528 ได้จดทะเบียนเป็นมูลนิธิ ใช้ชื่อว่า "มูลนิธิวงดุริยางค์ซิมโฟนีกรุงเทพ ในพระราชูปถัมภ์สมเด็จพระบรมโอรสาธิราชฯ สยามมกุฎราชกุมาร" (Bangkok Symphony Orchestra Foundation under the Royal Patronage of His Royal Highness Crown Prince Maha Vajiralongkorn) ต่อมาได้เปลี่ยนชื่อเป็น "**มูลนิธิรอยัลแบงค์ค็อกซิมโฟนีออร์เคสตร้า ในพระอุปถัมภ์[[สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา]]"** **(Royal Bangkok Symphony Orchestra Foundation under The Royal Patronage of Her Royal Highness Princess Sirivannavari Nariratana Rajakanya - RBSO)** มีคุณหญิง ทิพาวดี เมฆสวรรค์ เป็นรองประธานกรรมการปัจจุบันมีสมาชิก รวม 70 คน ประกอบด้วย นักดนตรีอาชีพจากหน่วยงาน สถาบัน องค์กรต่าง ๆ ทั้งภาครัฐและภาคเอกชน 
       
ตั้งแต่ก่อตั้งวงจนถึงปัจจุบัน มีผู้อำนวยการด้านดนตรี ดังนี้
* พลเรือตรีวีระพันธ์ วอกลาง พ.ศ. 2525-2532
* Vladimir Kin ชาวรัสเซีย พ.ศ. 2532-2534
* Timm Tzschaschel ชาวเยอรมัน พ.ศ. 2534-2537
* John Georgiadis ชาวอังกฤษ พ.ศ. 2537-2539
*Hikotaro Yazaki ผู้อำนวยเพลงชาวญี่ปุ่น 2539 - 2551
*Michel Tilkin ผู้อำนวยเพลงชาวเบลเยียม 2561-2564

ปัจจุบัน วานิช โปตะวนิช และ นรอรรถ จันทร์กล่ำ ทำหน้าที่เป็นวาทยากรประจำวง (Resident Conductor) และมีผู้อำนวยเพลงที่มีชื่อเสียงระดับโลก รับเชิญเป็นผู้อำนวยเพลงเป็นครั้งคราว เช่น เมห์ธา ชาร์ดาด โรฮานี ฮิโคทาโร ยาซากิ 

วงดุริยางค์ซิมโฟนีกรุงเทพ มีการจัดการแสดงคอนเสิร์ตอย่างสม่ำเสมอ เน้นการแสดงประเภท ซิมโฟนีออเคสตร้า เป็นหลัก, มีกิจกรรม "คอนเสิร์ตในสวน" จัดแสดงดนตรีในวันสุดสัปดาห์ที่สวน 100 ปี จุฬาฯ และบันทึกเสียงลงแผ่นซีดีวางจำหน่ายทั่วไป  

ปัจจุบันมูลนิธิวงดุริยางค์ซิมโฟนีกรุงเทพ ได้จัดตั้ง **โรงเรียนดนตรีบางกอกซิมโฟนี** (Bangkok Symphony Music School : BSS) ขึ้นเพื่อสนับสนุนการศึกษาด้านดนตรี และเป็นการสร้างและพัฒนาบุคลากรด้านดนตรีคลาสสิกในอนาคต

## อ้างอิง

## แหล่งข้อมูลอื่น
* 
* "12 ปี บีเอสโอ ตั้งใจดีแต่ยากจน"
* "บางกอก ซิมโฟนี ออเคสตรา" 24 ปี บนเส้นทางดนตรีคลาสสิก  

หมวดหมู่:กลุ่มดนตรีสัญชาติไทย
หมวดหมู่:วงออร์เคสตรา
หมวดหมู่:กลุ่มดนตรีไทยที่ก่อตั้งในปี พ.ศ. 2525
บางกอกโอเปร่า

**บางกอกโอเปร่า** หรือ **อุปรากรกรุงเทพฯ** () เดิมคือมูลนิธิอุปรากรกรุงเทพฯ ก่อตั้งโดยสมเถา สุจริตกุล ภายใต้พระอุปถัมภ์ของสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี โดยสมเถามักจะเป็นผู้ประพันธ์ดนตรี-เนื้อร้อง ทำหน้าที่วาทยากรอำนวยเพลง อุปรากรกรุงเทพฯ ยังเป็นผู้สนับสนุนนักประพันธ์ดนตรีและวาทยากรรุ่นเยาว์ ชื่อทฤษฎี ณ พัทลุง มีกลุ่มดนตรีคลาสสิกประจำ คือ วงดุริยางค์สยามฟิลฮาร์โมนิก (Siam Philharmonic Orchestra) และนักร้องประสานเสียงกลุ่มออเฟียสชอยร์คอรัส กรุงเทพฯ (Orpheus Choir of Bangkok)

ผลงานที่เป็นที่สนใจ ได้แก่ อุปรากรไอดา, อุปรากรแม่นาก, อุปรากรอโยธยา ดนตรีคลาสสิกจากวงดุริยางค์สยามฟิลฮาโมนิคออเคสตร้า

## แหล่งข้อมูลอื่น
* เว็บไซต์อย่างเป็นทางการ
* เว็บไซต์บางกอกโอเปร่า 
* เว็บไซต์รวมผลงานและประชาสัมพันธ์ 

หมวดหมู่:ดนตรีคลาสสิก
หมวดหมู่:ละคร
หมวดหมู่:กลุ่มดนตรีที่ก่อตั้งในปี พ.ศ. 2544
16

**16** (**สิบหก**) เป็นจำนวนธรรมชาติที่อยู่ถัดจาก 15 (สิบห้า) และอยู่ก่อนหน้า 17 (สิบเจ็ด)

## คำเติมนำหน้า
* ภาษากรีก 
* ภาษาละติน 

## ความหมาย
* พ.ศ. 16 และ ค.ศ. 16
* 16 เป็นเลขอะตอมของกำมะถัน
* หมู่ 16 เป็นหมู่ในตารางธาตุที่มีแชลโคเจน

## ในทางคณิตศาสตร์

## อ้างอิง

หมวดหมู่:จำนวนเต็ม
Extreme programming

thumb|250px|right|แผนการปฏิบัติและการตอบกลับ (feedback) ในหลายระดับตามรูปแบบของ Extreme Programming (XP)

**Extreme programming (XP)** เป็นระเบียบวิธีการพัฒนาซอฟต์แวร์ที่เป็นหนึ่งในระเบียบวิธีที่เป็นที่รู้จักมากที่สุดในกลุ่มวิธีการพัฒนาซอฟต์แวร์แบบเอจายล์ (Agile software development)  XP เป็นระเบียบวิธีที่มีจุดเด่นในแนวทางปฏิบัติที่นำไปสู่ความสำเร็จทางด้านคุณภาพของซอฟต์แวร์ในโครงพัฒนาขนาดเล็ก โดยความสำเร็จนี้มาจากรูปแบบของ XP เองซึ่งมุ่งเน้นการมีส่วนร่วมอย่างเข้มข้นของลูกค้าที่ประจำอยู่ในโครงการ (On-site customers) มากกว่าการวิเคราะห์ความต้องการเพื่อทำเอกสารกำหนดความต้องการไว้ล่วงหน้า อีกทั้งการพุ่งเป้าไปที่การทดสอบโปรแกรม และการลดขั้นตอนการออกแบบให้น้อยลง

Extreme programming เป็นระเบียบวิธีการชนิดเบา (lightweight methodology) ในการพัฒนาซอฟต์แวร์  ของกลุ่มระเบียบวิธีเอจายล์ ที่กระชับและคล่องแคล่ว มุ่งเน้นการปฏิบัติการไปที่การเขียนโปรแกรม (Coding), การสื่อสาร (communication), การตอบกลับ (feedback), ความเรียบง่าย (simplicity) และ การแก้ปัญหา (problem solving) นอกจากนี้ XP ยังสนับสนุนการปฏิบัติการที่ดีที่สุดทางวิศวกรรม (best engineering practices) และยังรองรับการเปลี่ยนแปลงความต้องการ (requirements) อย่างรวดเร็วและกระชั้นชิดจากการโต้ตอบกับลูกค้าที่ประจำในโครงการได้อย่างรวดเร็วเช่นเดียวกัน เมื่อเทียบกับระเบียบวิธีการแบบสกรัม (Scrum) ซึ่งเป็นที่นิยมที่สุดของกลุ่มระเบียบวิธีการแบบเอจายล์ แล้ว XP จะพุ่งเป้าไปที่การปฏิบัติการ (practices) ในขณะที่สกรัมจะเน้นที่การบริหารโครงการมากกว่า

## ค่านิยมหลัก (Core Value)

### การสื่อสาร (Communication)

### ความเรียบง่าย (Simplicity)

### การตอบกลับ (Feedback)

### ความกล้า (Courage)

## หลักการ (12 XP Principles)

## ขั้นตอน (8 XP Activities)

## อ้างอิง

## ดูเพิ่ม
* เอจายล์ (การพัฒนาซอฟต์แวร์)
* สกรัม
* Agile Unified Process

หมวดหมู่:การเขียนโปรแกรม
หมวดหมู่:กระบวนการพัฒนาซอฟต์แวร์
หมวดหมู่:การพัฒนาซอฟต์แวร์แบบเอจายล์
บดินทรเดชา

**บดินทรเดชา** อาจหมายถึง

**บุคคล**
* เจ้าพระยาบดินทรเดชา (สิงห์ สิงหเสนี) สมุหนายกในสมัยรัชกาลที่ 3

**สถานที่**
* โรงเรียนบดินทรเดชา (สิงห์ สิงหเสนี) 
* โรงเรียนบดินทรเดชา (สิงห์ สิงหเสนี) ๒ 
* โรงเรียนนวมินทราชินูทิศ บดินทรเดชา
* โรงเรียนบดินทรเดชา (สิงห์ สิงหเสนี) ๔ 
* โรงเรียนบดินทรเดชา (สิงห์ สิงหเสนี) นนทบุรี
* โรงเรียนบดินทรเดชา (สิงห์ สิงหเสนี) สมุทรปราการ
วงดุริยางค์สยามฟิลฮาร์โมนิก

**วงดุริยางค์สยามฟิลฮาโมนิคออเคสตร้า** (The Siam Philharmonic Orchestra) ก่อตั้งขึ้นในปี 2545 ภายใต้การนำของ สมเถา สุจริตกุล โดยเดิมเป็นส่วนหนึ่งของวง The MIFA Sinfonietta the orchestra สยามฟิลฮาโมนิคออเคสตร้าเดิมเล่นดนตรีในกลุ่มของ Haydn, Beethoven และ Mozart ต่อมาขยายเป็น Mahler, Strauss และ Sibelius ในปี 2546 ได้เชิญวาทยากรอำนวยเพลงรับเชิญ โดย Leo Phillips จาก the Hallé Orchestra และ London Philharmonic และในปี 2548 มีผู้ช่วยวาทยากรเป็น ทฤษฎี ณ พัทลุง

วงดุริยางค์สยามฟิลฮาโมนิคออเคสตร้า เป็นดุริยางค์ประจำ บางกอกโอเปร่า และมีกลุ่มนักร้องประสานเสียงโดย Orpheus Choir of Bangkok บรรเลงเพลงโอเปร่ายุค Baroque จนถึงรูปแบบร่วมสมัย

## แหล่งข้อมูลอื่น
* เว็บไซต์สยามฟิลฮาโมนิคออเคสตร้า

หมวดหมู่:วงออร์เคสตรา
หมวดหมู่:กลุ่มดนตรีที่ก่อตั้งในปี พ.ศ. 2545
หมวดหมู่:ก่อตั้งในประเทศไทยในปี พ.ศ. 2545
สมเถา สุจริตกุล

**สมเถา สุจริตกุล** (30 ธันวาคม พ.ศ. 2495 – ) เป็นวาทยากร คีตกร นักประพันธ์เพลงคลาสสิก ผู้กำกับภาพยนตร์ นักเขียนที่มีชื่อเสียงเป็นสากลคนหนึ่งของเมืองไทย และเป็นศิลปินแห่งชาติ สาขาศิลปะการแสดง (ดนตรีสากล-ประพันธ์เพลงร่วมสมัย) ประจำปี พ.ศ. 2565

สมเถาเป็นบุตรของศาสตราจารย์ สมปอง สุจริตกุล อดีตคณบดีกิตติคุณคณะนิติศาสตร์ มหาวิทยาลัยรังสิต อดีตเอกอัครราชทูตไทย และถ่ายเถา สุจริตกุล มีน้องสาวสองคนคือ นฎาประไพ เอื้อชูเกียรติ และเปรมิกา สุจริตกุล สมเถาโตในหลายประเทศในยุโรป ศึกษามัธยมศึกษาจากวิทยาลัยอีตัน สหราชอาณาจักร แล้วสอบชิงทุนมหาวิทยาลัยเคมบริดจ์ เข้าศึกษาวิชาดนตรีควบคู่กับ วรรณคดีอังกฤษ จนสำเร็จปริญญาตรีและโท (เกียรตินิยม) เป็นผู้ก่อตั้งมูลนิธิอุปรากรกรุงเทพฯ

## ผลงาน
* **ด้านดนตรี** สมเถาเป็นผู้ก่อตั้งมูลนิธิอุปรากรกรุงเทพฯ และคีตกรของวงดุริยางค์สยามฟิลฮาร์โมนิก มีผลงานดนตรีมากมายที่ทำชื่อเสียง ได้แก่ งานประพันธ์บทเพลงในโอเปร่าร่วมสมัย เช่น มัทนะพาธา, อโยธยา, แม่นาก และบุกเบิกการคอนดักด์บนอากาศยาน ทำให้สร้างชื่อเสียเป็นอย่างมากแก่เขา ในฐานะ วาทยากรเหินฟ้าผู้ไม่เคารพสิทธิ์ 
* **ด้านวรรณกรรม** สมเถาใช้นามปากกาว่า SP Somtow ในการเขียนนิยายวิทยาศาสตร์ที่มีกลิ่นอายเป็นเอเซีย ผลงานของสมเถาเป็นภาษาอังกฤษทั้งหมด แต่ได้รับการแปลเป็นภาษาต่าง ๆ และได้รับรางวัลเกียรติคุณมากมายในต่างประเทศ ผลงานที่สำคัญได้แก่ "มาริสาราตรี" Jasmine Nights, Aquilard กับ Absent Thee From Felicity Awhile (ได้รับการเสนอชื่อเข้าชิงรางวัล John W.Campbell และรางวัล Hugo), Starship&Haiku (ได้รับรางวัล Locus Award), เรื่องสั้น The Dust (ได้รับรางวัล Edmund Hamilton Memorial Award ในปี 2525), เรื่องสั้นชุด Inquestor เรื่องศูนย์การค้าในอวกาศ Mallworld, ชุด Aquiiad, นวนิยายเรื่อง Starship&Haiku, รวมเรื่องสั้นชุด Fire From The Wine-Dark Sea, นวนิยายเรื่อง The Darkling Wind (ติดอันดับ Locus Bestseller)
นอกจากนี้สมเถายังมีผลงานเขียนแนวอื่น ๆ ได้แก่ นวนิยายสำหรับวัยรุ่นเรื่อง The Fallen Country, Forgetting Places ซึ่งเป็นหนังสือยอดเยี่ยมที่วัยรุ่นนิยมสูงสุดของประเทศสหรัฐอเมริกา, นวนิยายประเภทเขย่าขวัญ เรื่อง Vampire Junction, นวนิยายอิงประวัติศาสตร์เรื่อง The Shattered Horse, เรื่อง The Bird Catcher "เหมือนนกไร้รังเร่"(ได้รับรางวัล World Fantasy Award ปี 2545)

ผลงานเขียนของสมเถา สุจริตกุล ส่วนใหญ่ได้รับการแปลเป็นภาษาไทยโดย ถ่ายเถา สุจริตกุล ผู้เป็นมารดา

เมื่อวันที่ 23 สิงหาคม พ.ศ. 2566 คณะกรรมการวัฒนธรรมแห่งชาติ กระทรวงวัฒนธรรม ได้ประกาศให้สมเถาได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีสากล-ประพันธ์เพลงร่วมสมัย) ประจำปี พ.ศ. 2565

## อ้างอิง

## แหล่งข้อมูลอื่น
* เว็บไซต์ของสมเถา
* ทวิตเตอร์ของสมเถา
* ชีวประวัติสมเถา สุจริตกุล ที่ IMDb

หมวดหมู่:วาทยกรชาวไทย
หมวดหมู่:นักดนตรีคลาสสิก
หมวดหมู่:นักเขียนชาวไทย
หมวดหมู่:นักแต่งเพลงชาวไทย
หมวดหมู่:สกุลสุจริตกุล
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากโรงเรียนบางกอกพัฒนา
วาทยกร

**วาทยกร** () หรือผู้อำนวยเพลง คือคนที่มีหน้าที่อำนวยเพลงให้กับวงดนตรี หรือวงขับร้องประสานเสียง อีกทั้งยังทำหน้าทีตีความหมายของบทเพลง โดยเห็นภาพรวมทั้งหมดของวงดนตรี มีหน้าที่จัดการความสัมพันธ์ของเครื่องดนตรีแต่ละชิ้นให้ออกมาเพื่อสอดผสานรวมเป็นหนึ่งเดียวกัน อาจกล่าวอีกนัยได้ว่า วาทยกรเป็นผู้ที่สื่อสารกับนักดนตรีด้วยภาษามือ เป็นเหมือนภาษาใบ้ที่ใช้กับดนตรี พร้อมกันนี้วาทยกรต้องมีความเป็นผู้นำที่สามารถให้ความเชื่อมั่นแก่นักดนตรีด้วย เสมือนผู้กำกับ

วาทยกรควบคุมวงดนตรีโดยการใช้รหัสหรือสัญญาณมือ มักถือไม้บาตอง (Baton) ที่มือขวาสำหรับให้จังหวะ  ส่วนมือซ้ายจะควบคุมในด้านอื่น เช่น ให้นักดนตรีเล่นเสียงดังหรือค่อย  หรือเป็นการแสดงออกด้านอารมณ์อื่น ๆ ที่วาทยกรต้องการสื่อสารกับนักดนตรีในวง  วาทยากรจะพบในการแสดงดนตรีที่ใช้นักดนตรีจำนวนมาก เช่นในวง ออร์เคสตร้า วงประสานเสียง  ส่วนการบรรเลงดนตรีในวงดุริยางค์ของกองทัพ อาจเรียกว่า **หัวหน้าวงดุริยางค์**

วาทยกรผู้เป็นสมาชิกของวงออร์เคสตร้าจะเป็นคนที่กำหนดทิศทางของวง ซึ่งบางครั้งเรียกว่า **ผู้กำกับดนตรี** หรือเรียกว่า **คาเปลไมสเตอร์** (Kapellmeister) ในภาษาเยอรมันซึ่งหมายความถึง **หัวหน้าวาทยากร**ในวงออร์เคสตร้าเยอรมัน สำหรับวาทยกรของวงประสานเสียง จะเรียก **ผู้ควบคุมวงประสานเสียง** ส่วนวาทยากรอาวุโสจะเรียกว่า **มาเอสโตร** (maestro - นาย) ในภาษาอิตาเลียน

แต่ความสำคัญของวาทยกรนั้น ไม่ได้อยู่แค่ที่การกำกับวงออกแสดงเท่านั้น  กลับอยู่ที่การฝึกซ้อมนักดนตรีให้เล่นคีตนิพนธ์ต่าง ๆ ตามการตีความของวาทยกรแต่ละคน  การนำวงดุริยางค์ออกแสดงเป็นแต่เพียงช่วงเวลาสั้น ๆ ของการเล่นและการตีความคีตนิพนธ์นั้น ๆ  เพราะการฝึกซ้อมต้องใช้เวลาที่ยาวนานกว่าการออกแสดงแต่ละครั้ง  ทั้งนี้วาทยกรยังต้องเป็นผู้ที่สามารถแนะนำหรือแก้ไขเทคนิคต่าง ๆ ให้แก่นักดนตรีได้  วาทยกรที่ดีจึงมักจะเป็นนักดนตรีที่ดีมาก่อนด้วย  จึงจะสามารถเข้าใจปัญหาของวงได้เป็นอย่างดี  และรู้ความสามารถและขีดจำกัดของเครื่องดนตรีแต่ละชนิด  

วาทยกรที่ดีเป็นแบบใดนั้น เป็นเรื่องที่ให้คำจำกัดความได้ยาก  เพราะวาทยกรบางคนให้จังหวะแก่นักดนตรีได้อย่างแม่นยำ แต่วาทยกรบางคนก็ดูประหนึ่งว่าไม่ค่อยให้จังหวะแก่นักดนตรี หรือที่นักดนตรีเรียกว่า "ให้คิว"  แต่กลับสื่อสารกับนักดนตรีได้อย่างสมบูรณ์แบบ  ดังนั้น คุณค่าของวาทยกรจึงไม่ได้อยู่ที่ลีลาการกำกับวงเมื่อออกแสดง  แต่อยู่ที่การฝึกซ้อมและการสื่อสารกับนักดนตรีให้เข้าใจ  วาทยกรใหญ่หลายต่อหลายคนออกท่าทางน้อยมาก เช่น อิกอร์ มาร์เควิช (Igor Markevitch) หรือบางคนอาจดูเหมือนให้จังหวะที่สับสน เช่น วิลเฮ็ล์ม ฟวร์ตแวงเลอร์ (Wilhelm Furtwangler) แต่บทเพลงภายใต้การกำกับวงของเขาเป็นที่ยอมรับกันทั่วไปว่าเต็มเปี่ยมไปด้วยความล้ำลึก  คุณค่าของวาทยกรจึงมิได้วัดด้วยสายตา แต่ต้องวัดจากการฟังของผู้ฟัง

หมวดหมู่:อาชีพ
บาตอง

**บาตอง** (Baton) เป็นคำทับศัพท์จากภาษาฝรั่งเศส แปลว่า "แท่ง" หรือ "ก้าน" หมายถึงอุปกรณ์รูปทรงกระบอก หรือแบน ทำจากวัสดุหลายรูปแบบ (เช่น ไม้หรือเหล็ก) โดยมากมักหมายถึงอุปกรณ์น้ำหนักเบาสำหรับวาทยกรในการควบคุมวงออร์เคสตร้า วงประสานเสียง หรือ การแสดงร่วม

## อ้างอิง

หมวดหมู่:อุปกรณ์ดนตรี
น้ำตกไนแอการา

**น้ำตกไนแอการา** ( ; ) เป็นน้ำตกขนาดใหญ่หลายแห่งประกอบกัน ตั้งอยู่บนแม่น้ำไนแอการาทางตะวันออกของทวีปอเมริกาเหนือ บนพรมแดนระหว่างประเทศแคนาดากับสหรัฐอเมริกา น้ำตกไนแอการาประกอบด้วยน้ำตกสามแห่งที่แยกออกจากกัน คือ "น้ำตกเกือกม้า" (Horseshoe Falls บางครั้งก็เรียก "น้ำตกแคนาดา") สูง 57 เมตร น้ำตกอเมริกา (American Falls) สูงระหว่าง 21–34 เมตร และน้ำตกขนาดเล็กกว่าที่อยู่ติดกัน คือน้ำตก Bridal Veil แม้น้ำตกไนแอการาจะไม่สูงอย่างโดดเด่น แต่ก็กว้างมาก น้ำตกไนแองการามีจุดชมวิวที่สวยงามและเป็นแหล่งท่องเที่ยวที่สำคัญของทั้ง 2 ประเทศมานานกว่าศตวรรษ

แม่น้ำไนแอการาไหลมาจากทะเลสาบอิรีไหลผ่านน้ำตกไนแอการาลงสู่ทะเลสาบออนแทรีโอ เมืองสองฝั่งของน้ำตกในสองประเทศนั้นเป็นเมืองแฝด โดยฝั่งแคนาดาคือ ไนแอการาฟอลส์ รัฐออนแทรีโอ ส่วนในฝั่งสหรัฐอเมริกาคือ ไนแอการาฟอลส์ รัฐนิวยอร์ก

## ดูเพิ่ม
* น้ำตกอีกวาซู

## อ้างอิง


## แหล่งข้อมูลอื่น

ไนแอการา
ไนแอการา
ไนแอการา
หมวดหมู่:แหล่งน้ำในรัฐนิวยอร์ก
หมวดหมู่:แหล่งน้ำในรัฐออนแทรีโอ
หมวดหมู่:พรมแดนธรรมชาติแคนาดา–สหรัฐ
ไก่กอและ

thumb|270px|ไก่กอและในมาเลเซีย
**ไก่กอและ** หรือ **ไก่ฆอและ** บ้างเรียก **ไก่ย่างปัตตานี** เป็นอาหารมลายูปักษ์ใต้และมาเลเซีย อาหารชนิดนี้เป็นอาหารที่ชาวมุสลิมแถบชายแดนใต้ของไทยทำรับประทานกัน โดยเฉพาะที่จังหวัดปัตตานีจะมีชื่อเสียงมาก บางแห่งจะทำไก่กอและขายคู่กับข้าวหลามด้วย

ไก่กอและในภาษามลายูปัตตานีเรียกว่า **' โดยคำว่า **' แปลว่า "ไก่" ส่วน **' แปลว่า "กลิ้ง" ดังนั้น **' จึงแปลว่า "ไก่กลิ้ง" ก็น่าจะหมายถึงการย่างเพราะต้องคอยพลิกกลับไปมา นอกจากจะใช้ไก่ทำแล้ว ยังสามารถใช้เนื้อสัตว์อื่น ๆ ทำได้ ถ้าใช้หอยแครงสดทำ เรียกว่า **' ถ้าใช้ปลาทำ เรียกว่า **' และถ้าใช้เนื้อทำ เรียกว่า **

## อ้างอิง

หมวดหมู่:อาหารจากเนื้อไก่
หมวดหมู่:อาหารไทยภาคใต้
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารข้างถนนในประเทศไทย
หมวดหมู่:วัฒนธรรมของจังหวัดปัตตานี
นาซีดากัง

thumb|right|นาซีดากังในตรังกานู
**นาซี ดากัง** () หรือที่ในภาษามลายูปัตตานีเรียกว่า **** () เรียกเป็นภาษาไทยให้ใกล้เคียงได้ว่า **ข้าวมันแกงไก่** เป็นอาหารที่ชาวมุสลิมปักษ์ใต้นิยมรับประทานกันเป็นอาหารหลักโดยเฉพาะมื้อเช้า เป็นอาหารที่ให้คุณค่าทางอาหารสูง ประกอบด้วยข้าว แกงไก่หรือแกงปลาโอ และไข่ต้ม ความหมายของชื่ออาหารนี้มีหลายความหมาย บ้างว่าหมายถึงข้าวสำหรับคนอนาถา เพราะใช้ข้าวเจ้าหุงผสมกับข้าวเหนียว หรืออีกนัยหนึ่ง *ดากัง* () เป็นคำภาษาอินโดนีเซียที่แปลว่าหาบ ส่วนภาษามลายูปัตตานีเรียกว่า ** และยืมมาใช้หมายถึงคนต่างถิ่น จึงหมายถึงข้าวของคนต่างถิ่นที่นำมาเผยแพร่ในบริเวณนี้

ทางชายฝั่งตะวันตกของมาเลเซียจะเรียกนาซีเลอมักของชายฝั่งตะวันออกในรัฐตรังกานูและรัฐกลันตันว่า *นาซีดากัง* แต่ไม่พบในบริเวณอื่น ๆ อย่างไรก็ตาม ทั้งนาซีดากังและนาซีเลอมักเป็นอาหารยอดนิยมในมาเลเซียทั้งสองด้านของคาบสมุทร ในตรังกานูและกลันตันนิยมทำนาซีดากังเป็นอาหารเช้าในเทศกาลฉลองการสิ้นสุดการถือศีลอด

## อ้างอิง

## แหล่งข้อมูลอื่น
* 

หมวดหมู่:อาหารที่มีข้าวและเนื้อไก่
หมวดหมู่:อาหารไทยภาคใต้
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารอินโดนีเซีย
นาม ยิ้มแย้ม

**นาม ยิ้มแย้ม** เกิดเมื่อวันที่ 1 เมษายน พ.ศ. 2479 ที่อำเภอพระประแดง จังหวัดสมุทรปราการ  จบการศึกษาจากคณะนิติศาสตร์ มหาวิทยาลัยธรรมศาสตร์ และ เนติบัณฑิตไทย เป็นประธานคณะธรรมาภิบาล พรรคพลังธรรมใหม่ อดีตผู้พิพากษาหัวหน้าคณะในศาลฎีกา เป็นประธาน คณะอนุกรรมการสืบสวนสอบสวนข้อเท็จจริงเพิ่มเติมสรุปกรณี สุเทพ เทือกสุบรรณ เลขาธิการพรรคประชาธิปัตย์ กล่าวหามีกระบวนการว่าจ้างพรรคการเมืองให้ลงสมัครรับเลือกตั้งสมาชิกสภาผู้แทนราษฎรเป็นการทั่วไปเมื่อวันที่ 2 เมษายน 2549  ซึ่งคณะอนุกรรมการนี้ดำเนินการสืบสวนตามมติของคณะกรรมการการเลือกตั้ง (กกต.) เมื่อวันที่ 20 เมษายน พ.ศ. 2549 ซึ่งผลการสืบสวนของคณะอนุกรรมการชุดนี้ มีมติให้ยุบพรรคไทยรักไทยและให้ดำเนินคดีตามกฎหมายกับคณะกรรมการบริหารพรรคด้วย
นาม ยิ้มแย้ม เข้ามาทำงานกับคณะกรรมการการเลือกตั้ง ฝ่ายสืบสวนสอบสวน ในคณะของสวัสดิ์ โชติพานิช อดีตประธานศาลฎีกา และกรรมการการเลือกตั้ง ฝ่ายสืบสวนสอบสวน ชุดที่ 1 เมื่อ พ.ศ. 2540

นาม ลงสมัครเป็นคณะกรรมการการเลือกตั้ง ชุดที่ 3 แต่ไม่ได้รับการคัดเลือกจากที่ประชุมวุฒิสภา ในวันที่ 8 กันยายน พ.ศ. 2549 ต่อมาภายหลังการรัฐประหารในประเทศไทย พ.ศ. 2549 ได้รับการทาบทามจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ให้ดำรงตำแหน่งคณะกรรมการป้องกันและปราบปรามการทุจริตแห่งชาติ (ปปช.) แต่แล้วก็ไม่ได้รับการแต่งตั้ง โดยมีชัย ฤชุพันธุ์ ที่ปรึกษาฝ่ายกฎหมาย คปค.ให้เหตุผลว่า เนื่องจากนายนามมีอายุเกิน 70 ปี ซึ่งอาจเป็นข้อโต้แย้งถึงคุณสมบัติในการดำรงตำแหน่ง ปปช. ในภายหลังได้

นาม ยิ้มแย้ม ได้รับการแต่งตั้งเป็นคณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.) ตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 30 เมื่อวันที่ 30 กันยายน พ.ศ. 2549 โดยทำหน้าที่เป็นประธาน

ในคดียุบพรรคไทยรักไทยและพรรคประชาธิปัตย์ นามถูกกล่าวหาจากทางพรรคไทยรักไทยว่ามีความสนิทสนมกับชวน หลีกภัย อดีตหัวหน้าพรรคประชาธิปัตย์ แต่ทั้งนามและพรรคประชาธิปัตย์ ได้ออกมาปฏิเสธ อีกทั้งการพิจารณาของคณะตุลาการรัฐธรรมนูญก็มิได้เชื่อถือในกรณีนี้

## การทำงาน
* ผู้พิพากษาหัวหน้าศาลจังหวัดอุบลราชธานี จันทบุรี และชลบุรี
* ผู้พิพากษาศาลฎีกา
* ผู้พิพากษาหัวหน้าคณะในศาลฎีกา
* ประธานคณะอนุญาโตตุลาการ
* อนุกรรมการสอบสวนคดีทุจริต คณะกรรมการป้องกันและปราบปรามการทุจริตแห่งชาติ (ป.ป.ช.) 
* ประธานอนุกรรมการฝ่ายสืบสวน คณะกรรมการการเลือกตั้ง
* ประธานอนุกรรมการพิจารณาคัดค้านการเลือกตั้งของ  กกต.
* ประธานคณะธรรมาภิบาล พรรคพลังธรรมใหม่

## เครื่องราชอิสริยาภรณ์

## อ้างอิง

## แหล่งข้อมูลอื่น
* บันทึกผลการสอบสวนฯ 

หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้พิพากษาไทย
หมวดหมู่:นักกฎหมายชาวไทย
หมวดหมู่:สามัญสมาชิกเนติบัณฑิตยสภา
หมวดหมู่:ข้าราชการฝ่ายตุลาการชาวไทย
หมวดหมู่:บุคคลจากอำเภอพระประแดง
หมวดหมู่:คตส.
หมวดหมู่:บุคคลที่ยังมีชีวิตอยู่
หมวดหมู่:พรรคพลังธรรมใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
สแตนด์

**สแตนด์** () เป็นคำทับศัพท์จากภาษาอังกฤษมีใช้หลายความหมายเช่น
* เป็นที่นั่งซ้อนชั้นข้างสนามแข่งขัน หรือ ในอัฒจันทร์ สำหรับการชมกีฬา บางครั้งเรียกว่า "สแตนด์เชียร์"
* เป็นโครงยึดไม่ให้ล้ม สำหรับตั้งสิ่งของหรือแผ่นป้าย
* สแตนด์ (การ์ตูน) พลังพิเศษของตัวละครใน การ์ตูนเรื่อง โจโจ้ ล่าข้ามศตวรรษ
* ชื่อเรียกย่อของ "สแตนด์อิน" หมายถึงนักแสดงตัวแทน
17

**17** (**สิบเจ็ด**) เป็นจำนวนธรรมชาติที่อยู่ถัดจาก 16 (สิบหก) และอยู่ก่อนหน้า 18 (สิบแปด)

## คำเติมนำหน้า
* ภาษากรีก 
* ภาษาละติน 

## ความหมาย
* พ.ศ. 17 และ ค.ศ. 17
* 17 เป็นเลขอะตอมของคลอรีน
* ชายไทยอายุครบ 17 ปี ต้องไปลงบัญชีทหารกองเกิน
* 17 ถือว่าเป็นเลขโชคร้ายในวัฒนธรรมอิตาเลียน โดยมีที่มามาจากเลขโรมันของ 17 คือ “XVII” ซึ่งสามารถเขียนกลับเป็น “VIXI” ที่ในภาษาละตินแปลว่า "ฉันเคยมีชีวิตอยู่" (I lived.) ซึ่งก็คือ "ฉันตายไปแล้ว" นั่นเอง
** เครื่องบินของสายการบินอาลีตาเลีย ซึ่งเป็นสายการบินประจำชาติของประเทศอิตาลี ไม่มีที่นั่งแถวที่ 17 โดยจะข้ามตัวเลขจาก 16 ไปเป็น 18

## ในทางคณิตศาสตร์
* 17 เป็นจำนวนเฉพาะ
## ดูเพิ่ม
* อาการกลัวเลขสิบเจ็ด

## อ้างอิง

หมวดหมู่:จำนวนเต็ม
อัฒจันทร์

[วงดุริยางค์[University of Louisville|มหาวิทยาลัยลุยส์วิล (University of Louisville) ตั้งแถวหน้าอัฒจันทร์สนามเชอร์ชิลดาวส์ (Churchill Downs) รัฐเคนทักกี สหรัฐ พ.ศ. 2549|250px|right|thumb]]

**อัฒจันทร์** หรือ **อรรธจันทร์** มีความหมายตรงตัวว่า ดวงจันทร์ครึ่งซีก ทั้งนี้ หมายถึง ที่นั่งเป็นขั้น ๆ สำหรับดูการแสดงมีลักษณะเป็นรูปครึ่งวงกลม

หมวดหมู่:สนามกีฬา
หมวดหมู่:อัฒจันทร์
รายชื่อภาพยนตร์ไทย พ.ศ. 2500

**รายชื่อภาพยนตร์ไทย ที่ออกฉายครั้งแรกใน พ.ศ. 2500**

## อ้างอิง
* ภาพยนตร์ไทยปี 2500 ที่ ThaiContentDB
* http://www.thaifilmdb.com
* http://www.thaifilm.com 

2500
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2500
รายชื่อภาพยนตร์ไทย พ.ศ. 2499

**รายชื่อภาพยนตร์ไทย ที่ออกฉายครั้งแรกใน พ.ศ. 2499**

## อ้างอิง
* ภาพยนตร์ไทยปี 2499 ที่ ThaiContentDB
* http://www.thaifilmdb.com
* http://www.thaifilm.com 
* http://www.fapot.org/files/images/TheFilmTellsTheHistoryOfTheProject.pdf

2499
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2499
รายชื่อภาพยนตร์ไทย พ.ศ. 2498

**รายชื่อภาพยนตร์ไทย ที่ออกฉายครั้งแรกใน พ.ศ. 2498**

## อ้างอิง
* ภาพยนตร์ไทยปี 2498 ที่ ThaiContentDB
* http://www.thaifilmdb.com
* http://www.thaifilm.com 
* http://www.fapot.org/files/images/TheFilmTellsTheHistoryOfTheProject.pdf

2498
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2498
รายชื่อภาพยนตร์ไทย พ.ศ. 2482

**รายชื่อภาพยนตร์ไทย ที่ออกฉายครั้งแรกใน พ.ศ. 2482**

## รายชื่อ

## อ้างอิง

## แหล่งข้อมูลอื่น
* ภาพยนตร์ไทยปี 2482 ที่ ThaiContentDB
* http://www.thaifilm.com 

2482
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2482
รายชื่อภาพยนตร์ไทย พ.ศ. 2481

**รายชื่อภาพยนตร์ไทย ที่ออกฉายครั้งแรกใน พ.ศ. 2481**

## รายชื่อ

## อ้างอิง

## แหล่งข้อมูลอื่น
* ภาพยนตร์ไทยปี 2481 ที่ ThaiContentDB
* http://www.thaifilm.com 

2481
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2481
รายชื่อภาพยนตร์ไทย พ.ศ. 2480

**รายชื่อภาพยนตร์ไทย ที่ออกฉายครั้งแรกใน พ.ศ. 2480**

## รายชื่อ

## อ้างอิง

## แหล่งข้อมูลอื่น
* ภาพยนตร์ไทยปี 2480 ที่ ThaiContentDB
* http://www.thaifilm.com 

2480
โซนาตา

**โซนาตา** ( ; ) เป็นประเภทของคีตนิพนธ์หรือบทเพลงที่ใช้สำหรับเดี่ยวเครื่องดนตรี เช่น Piano sonata ก็คือบทเพลงที่ใช้สำหรับเดี่ยวเปียโน หรือ Violin Sonata ก็เป็นบทเพลงที่ใช้สำหรับเดี่ยวไวโอลิน อนึ่ง เพลงเดี่ยวสำหรับเครื่องดนตรีที่ไม่ใช่เปียโนมักจะมีเครื่องดนตรีบรรเลงประกอบ (Accompaniment) ซึ่งมักจะเป็นเปียโน

โซนาตา เป็นภาษาอิตาลีและมาจากคำละตินว่า "โซนาเร" (Sonare) ที่หมายความว่าเสียง (Sound) ในความหมายว่าบรรเลง เพลงประเภทโซนาตามักประกอบด้วย 3 หรือ 4 ท่อน ท่อนแรกมักอยู่ในอัตราเร็ว ท่อนที่ 2 อยู่ในอัตราช้า ท่อนที่ 3 มักอยู่ในบรรยากาศที่ร่าเริง

## ตัวอย่างเพลง
;ตัวอย่างเพลง Piano Sonata
* Moonlight Sonata - Beethoven
* Appassionata Sonata - Beethoven
* Pathetique Sonata - Beethoven
* Sonata in B-flat (Posthumous) - Schubert
* Sonata in B minor - Liszt
* Turkish March - Mozart
* Sunrise Sonata - Haydn

;ตัวอย่างเพลง Violin Sonata
* Sonata in C major, K.296 - Mozart
* Sonata in E major, K.304 - Mozart
* Sonata in F major, K.377 - Mozart
* Sonata in B-flat major, K.454 - Mozart
* Kreutzer Sonata - Beethoven
* Spring Sonata - Beethoven

หมวดหมู่:โซนาตา
หมวดหมู่:คำศัพท์ดนตรี
ศรีราชา (แก้ความกำกวม)

**ศรีราชา** อาจหมายถึง

* อำเภอศรีราชา จังหวัดชลบุรี
** เทศบาลเมืองศรีราชา
** มหาวิทยาลัยเกษตรศาสตร์ วิทยาเขตศรีราชา
** โรงเรียนศรีราชา
** โรงเรียนอัสสัมชัญศรีราชา
** สวนเสือศรีราชา
** สถานีรถไฟชุมทางศรีราชา
* สโมสรฟุตบอลศรีราชา
* ซอสศรีราชา
** ซอสศรีราชา (โฮ้ยฟ็องฟูดส์)
*** ศรีราชา (ภาพยนตร์)
* เมืองแพรกศรีราชา ปัจจุบันคือ ตำบลแพรกศรีราชา อำเภอสรรคบุรี จังหวัดชัยนาท
* ศาสตราจารย์ ศรีราชา วงศารยางกูร เลขาธิการสำนักงานผู้ตรวจการแผ่นดินของรัฐสภา สมาชิกสภาร่างรัฐธรรมนูญ พ.ศ. 2550

หมวดหมู่:หน้าแก้ความกำกวมชื่อสถานที่
ไนโรบี

**กรุงไนโรบี** () เป็นเมืองหลวงและเมืองใหญ่สุดของประเทศเคนยา ตั้งอยู่บนที่ราบสูงทางตอนกลางล่างของประเทศ ที่ระดับความสูงประมาณ 1,795 เมตร จากระดับน้ำทะเล ชื่อ “ไนโรบี” นั้นมาจากคำในภาษามาซาย *Enkare Nyrobi* ซึ่งแปลว่า “สถานที่แห่งสายน้ำเย็น” เป็นการอ้างอิงถึงแม่น้ำไนโรบีที่ไหลผ่านตัวเมือง เมืองไนโรบีมีประชากร 4,397,073 คน ตามสำมะโนประชากร พ.ศ. 2562

กรุงไนโรบีเป็นที่ตั้งของอาคารรัฐสภาแห่งเคนยา และเป็นศูนย์กลางธุรกิจของประเทศและองค์กรระหว่างประเทศหลายแห่ง รวมถึง สำนักงานสหประชาชาติ ณ ไนโรบี (UNON) ไนโรบีเป็นศูนย์กลางด้านธุรกิจและวัฒนธรรมที่มีความสำคัญ อาทิ ตลาดหลักทรัพย์ไนโรบี (Nairobi Securities Exchange - NSE) เป็นหนึ่งในตลาดหุ้นที่ใหญ่ที่สุดในทวีปแอฟริกา และเป็นตลาดหุ้นที่เก่าแก่เป็นอันดับสองของทวีป โดยจัดอยู่ในอันดับสี่ในแอฟริกาในแง่ของปริมาณการซื้อขาย ซึ่งสามารถดำเนินการซื้อขายได้ถึง 10 ล้านรายการต่อวัน เมืองนี้ยังมีอุทยานแห่งชาติไนโรบี โดยกรุงไนโรบีได้เข้าร่วมเป็นเครือข่ายเมืองแห่งการเรียนรู้ของยูเนสโก (UNESCO Global Network of Learning Cities) ตั้งแต่ปี พ.ศ. 2553

เมืองไนโรบีเริ่มต้นจากการเป็นเมืองจุดพักรถไฟในปี พ.ศ. 2442 (ค.ศ. 1899) โดยเจ้าหน้าที่อาณานิคมในแอฟริกาตะวันออกของอังกฤษใช้เป็นจุดพักของเส้นทางรถไฟสายยูกันดา-เคนยา โดยสถานที่แห่งนี้ได้รับความนิยมในฐานะจุดพักผ่อนที่เหมาะสม ในระดับความสูงที่พอเหมาะ อากาศที่เย็นสบาย และแหล่งน้ำที่เพียงพอ ทำให้เมืองเติบโตอย่างรวดเร็วและกลายเป็นเมืองหลวงของประเทศแทนที่เมืองโมมบาซา ตั้งแต่ปี พ.ศ. 2450 (ค.ศ. 1907) 

หลังจากประเทศเคนยาได้รับเอกราชในปี พ.ศ. 2506 (ค.ศ. 1963) ไนโรบีได้กลายเป็นเมืองหลวงของสาธารณรัฐเคนยา กรุงไนโรบีได้กลายเป็นศูนย์กลางของอุตสาหกรรมกาแฟ ชา และป่าน ภายหลังจากที่ประเทศเคนยาได้รับเอกราช รัฐบาลเคนยาได้พัฒนาและเปลี่ยนไนโรบีให้กลายเป็นมหานครสมัยใหม่ที่มีประชากรหลากหลายและเศรษฐกิจที่เติบโตอย่างต่อเนื่อง

## เมืองพี่น้อง
ไนโรบีเป็นเมืองพี่น้องกับเมืองดังนี้:

* อาดดิสอาบาบา ประเทศเอธิโอเปีย
* เดนเวอร์ สหรัฐ
* คุนหมิง ประเทศจีน
* โลวัลล์ สหรัฐ
* ราลี สหรัฐ
* เซาลุยช์ ประเทศบราซิล

## หมายเหตุ

## อ้างอิง

## แหล่งข้อมูลอื่น


หมวดหมู่:เมืองในประเทศเคนยา
หมวดหมู่:เมืองหลวงในทวีปแอฟริกา
ฟาฏิมะฮ์

**ฟาฏิมะห์ อัซ ซะรออ์** หรือ **ท่านหญิงฟาฏิมะหฺ**  บิดาคือศาสดามุฮัมมัด มารดาคือท่านหญิงคอดีญะหฺ เป็นภรรยาของอะลี บินอะบีฏอลิบ เสียชีวิตในมะดีนะหฺ  ปีฮิจญ์เราะหฺศักราชที่ 10 หลังบิดาเพียง 6 เดือน

ท่านหญิงฟาฏิมะหฺ เป็นสตรีที่มีความสำคัญมากที่สุดในศาสนาอิสลาม นางไม่เพียงแต่เป็นบุตรสาวของศาสนทูตแห่งอิสลาม นางยังเป็นมารดาของท่านฮะซัน และท่านฮุซัยน์ ผู้ซึ่งมีบุตรหลานเป็นอิมามในสำนักคิดชีอะฮ์และบุคคลสำคัญมากมาย

ท่านหญิงฟาฏิมะหฺ มีบุตรและธิดารวมกันแล้ว 4 คน ได้แก่ ท่านอิมามฮะซัน อิมามฮุซัยน์ ท่านหญิงซัยนับ และท่านหญิงอุมมุลกุลซุม ท่านนั้นเสียมารดา (ท่านหญิงคอดีญะหฺ) ตั้งแต่ยังเด็ก แล้วท่านก็เป็นผู้คอยปรนนิบัติบิดาทุกอย่าง ท่านจึงได้สมญานามว่า "มารดาของผู้เป็นบิดา" หมายความว่าท่านนั้นคอยดูแลท่านนบีมูฮัมหมัดทุกอย่าง

## อ้างอิง

หมวดหมู่:ชาวอาหรับ
หมวดหมู่:บุคคลในศาสนาอิสลาม
หมวดหมู่:ศาสนาอิสลาม
หมวดหมู่:บุคคลจากมักกะฮ์
อัลมะดีนะฮ์

**อัลมะดีนะตุลมุเนาวะเราะฮ์** () บ่อยครั้งเรียกว่า **อัลมะดีนะฮ์** หรือเรียกว่า **เมดีนา** () เป็นนครที่สำคัญทางศาสนาอิสลามอันดับที่สองรองจากมักกะฮ์ ตั้งอยู่ในประเทศซาอุดีอาระเบีย เป็นนครของศาสนทูตมุฮัมมัด ซึ่งศพของท่านฝังอยู่ในมัสยิดอันนะบะวีหรือมัสยิดศาสนทูต

มะดีนะฮ์
หมวดหมู่:นครศักดิ์สิทธิ์
หมวดหมู่:ศาสนสถานอิสลาม
หมวดหมู่:แคว้นอัลมะดีนะฮ์
พริทอเรีย

**พริทอเรีย** ( ; ) เป็นหนึ่งในเมืองหลวงสามเมืองของแอฟริกาใต้ และเป็นศูนย์กลางการบริหารในประเทศแอฟริกาใต้ ทำหน้าที่เป็นเมืองหลวงของฝ่ายบริหารของรัฐบาล และเป็นเมืองที่ตั้งของสถานทูตต่างประเทศทุกแห่งในแอฟริกาใต้และนอกจากจะเป็นเมืองหลวงของประเทศแล้ว ยังเป็นเมืองที่ศูนย์กลางธุรกิจการพาณิชย์เมืองหนึ่งของประเทศแอฟริกาใต้ เนื่องจากอยู่ในที่สูงจึงมีพายุฝนรุนแรง และหิมะตกในฤดูหนาว

พริทอเรียตั้งอยู่บริเวณคร่อมแม่น้ำอาปีส์และทอดยาวไปทางทิศตะวันออกสู่เชิงเขาของเทือกเขามากาลีสเบิร์ก มีชื่อเสียงในฐานะเมืองแห่งการศึกษาและศูนย์กลางการวิจัย โดยเป็นที่ตั้งของมหาวิทยาลัยเทคโนโลยีชวาเน (TUT), มหาวิทยาลัยพริทอเรีย (UP), มหาวิทยาลัยแอฟริกาใต้ (UNISA), สภาการวิจัยวิทยาศาสตร์และอุตสาหกรรม ( CSIR) และสภาวิจัยวิทยาศาสตร์มนุษย์ นอกจากนี้ยังเป็นที่ตั้งของมูลนิธิการวิจัยแห่งชาติและสำนักมาตรฐานแห่งแอฟริกาใต้ ในปี 2010 สาธารณรัฐแอฟริกาใต้ได้รับเกียรติให้เป็นเจ้าภาพจัดการแข่งขันฟุตบอลโลก สนามกีฬาลอฟตัสเวอร์สเฟลด์ในกรุงพริทอเรีย เป็นหนึ่งในบรรดาสนามแข่งขันฟุตบอลโลกในปี 2010

พริทอเรียตั้งชื่อตามอดีตผู้นำประเทศ แอนดรีส์ พริทอเรียส และชาวแอฟริกาใต้เรียกเมืองนี้ว่า "เมืองจาการันดา" เพราะมีต้นศรีตรังหลายพันต้นปลูกตามถนน ในสวนสาธารณะและสวนต่างๆ
## อ้างอิง

หมวดหมู่:เมืองหลวงในทวีปแอฟริกา
หมวดหมู่:เมืองในประเทศแอฟริกาใต้
หมวดหมู่:กรณีพิพาทเรื่องการตั้งชื่อภูมิศาสตร์
18

**18** (**สิบแปด**) เป็นจำนวนธรรมชาติที่อยู่ถัดจาก 17 (สิบเจ็ด) และอยู่ก่อนหน้า 19 (สิบเก้า)

## คำเติมนำหน้า
* ภาษากรีก 
* ภาษาละติน 

## ความหมาย
* พ.ศ. 18 และ ค.ศ. 18
* 18 เป็นเลขอะตอมของอาร์กอน
* กีฬากอล์ฟมี 18 หลุม
* สิบแปดมงกุฎ หมายถึง กลุ่มทหารวานร ของพระราม ในเรื่องรามเกียรติ์ ภายหลังนำมาใช้ มีความหมายในทางลบ หมายถึง บุคคลหรือกลุ่มบุคคลที่หากินโดยการหลอกลวงผู้อื่น
* สิบแปดอรหันต์ หมายถึง พระอรหันต์สำคัญ 18 องค์ ตามความเชื่อทางพุทธศาสนาฝ่ายมหายาน

## อ้างอิง

หมวดหมู่:จำนวนเต็ม